Ajax København

Ajax København Håndbold er en dansk håndboldklub fra Vesterbro og Sydhavnen, København. Klubben er en af de mest succesfulde i dansk herrehåndboldhistorie, med i alt 9 danske mesterskaber.

Herreholdet spiller i 3. divisionen, mens dameholdet spiller i Damehåndboldligaen. Både herrerne og damerne spiller deres hjemmebane i Bavnehøj-Hallen, der har plads til 1.000 tilskuere.

Historie 
Klubben blev stiftet som Idrætsforeningen Ajax i 1934. I løbet af de følgende sæsoner vandt klubben 9 danmarksmesterskaber, senest i 1964. Ajax København har igennem generationer været en ren herreklub. Men i 1989 skete der en sammenlægning med KI (kvindelig Idrætsforening). Denne fusion gav ny styrke og udvikling til klubben, på 9 år gav det stort fremskridt og Ajax rykkede fra Danmarksserien til Håndboldligaen. I 2009 havde klubben 75 års Jubilæum.

Klubben har gennem tiderne været markant med i toppen af dansk håndbold, og vundet 18 danske mesterskaber og et pokalmesterskab.

Ajax Københavns storhedstid var indtil midt i 60’erne med sidste danske mesterskab i 1963/64 og med deltagelse i Europacupen i 1964/65, hvor herrerne nåede semifinalen.

I en periode på ca. 20 år, spillede herrene i 2. og 3. division, indtil de i 1993 var tilbage i 1. division (som dengang var den øverste håndboldrække i Danmark), hvor man havde den tidligere landstræner Leif Mikkelsen, som cheftræner. Allerede i andet år i 1. division vandt Ajax København bronze i 1994/95 sæsonen. I 1997, var holdet så i klubbens første DM-finale, hvor man dog blev besjret af Virum-Sorgenfri HK.

Ajax København har gennem generationer været en ren herreklub, men i 1989 skete der en sammenlægning med Kvindelig Idrætsforening (KI). Denne fusion gav styrke og en rivende udvikling i klubben. På 9 år lykkedes det at avancere fra Danmarksserien til Damehåndboldligaen, hvor de optrådte for første gang i sæsonerne 1997/98 og i 1998/99. Desværre sluttede holdet på en 10. plads, og vi nedrykkede efterfølgende til 1. division.

Grundet manglende opbakning fra Københavns Erhvervsliv, blev vilkårene for klubbens to ligahold trange og resulterede i nedrykning til 1. division for både herrer og damer. Den siddende bestyrelse overvejede derfor alternative løsninger for at få eliten tilbage i toppen af dansk håndbold. En af løsningerne var et samarbejde med en anden håndboldklub, og som naturligvis kunne godkendes af klubbens medlemmer. I modsat fald, vurdererede man at eliten i Ajax ville falde fra hinanden i årene fremover.

Klubben besluttede efterfølgende at etablere samarbejde med Farum Håndbold Forening, som med en ny hal havde alle de faciliteter en eliteklub skal have til rådighed. Samarbejdet blev et holdfællesskab, organiseret i et selvstændigt aktieselskab. Der var dog ingen medlemmer i Ajax Farum. Alle aktive var enten medlem af Farum Håndbold Forening eller Ajax København.

Samarbejdet med Farum HF fik en god start, hvor man spillede i Farum Arena og efter allerede en sæson rykkede i herreholdet op i Håndboldligaen, samt dameholdet som var deltagende ved kvalifikationskampe Damehåndboldligaen.

Efter 3 sæsoner med holdfællesskabet besluttede man at stoppe samarbejdet med Farum og vende tilbage til det tidligere projekt og Bavnehøj-Hallen.

I 2006-2008 spillede klubbens elitehold under navnet Ajax Heroes.

Nyere tid 
Klubbens kvindehold sikrede sig, i marts 2017, oprykning til landets bedste kvindelige håndboldrække HTH GO Ligaen 2017-18. Holdet endte på ligaens sidste plads ved sæsonafslutning, men forblev ligahold grundet udvidelse af ligaen. Holdet har siden optrådt i dameligaen, pr. 2022. Succestræneren Dennis Bo Jensen blev kåret som årets træner i Bambusa Kvindeligaen 2020-21.

I september 2022 blev det offentligt kendt at 1. divisionsspillerne på klubbens herrehold ikke havde fået løn for den forgangne måned samt at flere ikke havde været dækket af en ulykkesforsikring i flere måneder. Det fik blandt andet flere spillere til at kritisere ledelsen offentligt. Bestyrelsesformanden, Henrik Ritlov, forklarede at klubben havde misset deadline, da klubben tilbagebetalte et coronalån på 900.000 kroner til Skat. I starten af oktober kunne flere spillere bede om at blive fritstillet fra deres kontrakt.

Den 8. oktober kunne klubben således ikke stille hold til en 1. divisionskamp mod Team Sydhavsøerne i Maribo, selvom få spillere var mødt op til kampen og havde opvarmet. Den 11. oktober blev klubben erklæret konkurs i Sø- og Handelsretten i København, blev betyd seniorholdet tvangsnedrykkede til 3. division. 1. divisionsholdet var dog udgjort af et selvstændigt selskab, hvorimod kvindeligaholdet fortsætter i landets bedste håndboldrække, Damehåndboldligaen. Ligeledes fortsatte moderklubben, Ajax København, stadig med et 2. divisionshold og et U19-hold på herresiden.

Arena 
 Navn: Bavnehøj-Hallen
 By: København, Danmark
 Kapacitet: 1.000 tilskuere
 Adresse: Enghavevej 90, 2450 København

Resultater

Herrer 
 Danmarksmesterskaber:
 Vindere (9): 1937, 1942, 1944, 1948, 1949, 1950, 1952, 1953, 1964
 Sølv (4): 1946, 1951, 1954, 1997
 Bronze (3): 1965, 1966, 1995

Dametruppen 2023-2024

Trænerstab

Transfers

Referencer

Eksterne henvisninger 
 Klubbens hjemmeside

Håndboldklubber i Danmark
Vesterbro
Etableret i 1934